România fără Justiţie 


Fiat justitia, ruat caelum! 


Beizadelele politicienilor care au jefuit România au averile 
spălate de justiţia română! 

„Odraslele” de Ilie Șerbănescu 


Cei care s-au aflat la butoanele banilor publici în ultimii 25 ani, mulți dintre ei aflați după gratii sau de- 
abia scăpaţi de acolo, ne lasă moștenire ceea ce numim „next generation”. Adică progeniturile lor — 
bogaţi cu averi deja spălate. 


Lista este incredibil de lungă. 
De la băiatul lui Hrebenciuc și fata lui Videanu până la cei doi puişori cu dinţi sănătoşi, pregătiți pentru 
ros, dăruiţi naţiei române de soții Dana și Adrian Năstase. 


Dacă DNA n-ar fi declanșat anchete, pentru mulți dintre aceşti tineri lupişori erau deja pregătite manete 
calde la tabloul de bord al Puterii. 


De pildă, Andrei Hrebenciuc era deja invitat pe post de mare geniu financiar pe la televiziuni. 


Andrei Năstase începuse deja să încălzească scaunele prin platourile TV. 
Aproape toţi și-au făcut studiile pe bani grei în străinătate. 


Fiul lui Theodor Stolojan, Vlad și-a făcut doctorat la Cambridge, în fizică atomică — o excepţie, iar fiica, 
Ada, şi-a făcut studiile superioare în Anglia, iar pe cele postuniversitare, de consultanţă financiară, în 
Belgia. 


Un alt premier, Radu Vasile, şi-a trimis fiul Tudor, la Paris. 


Predecesorul său, Victor Ciorbea, se poate mândri că fiica sa, Oana, a absolvit același colegiu american ca 
și odrasla fostului preş. SUA, Bill Clinton, iar Mugur Isărescu nu a rupt nici el tradiţia, Lăcrămioara 
Isărescu studiind tot în SUA. Câteva exemple : 


Alex Rus fiul ministrului Transporturilor, loan Rus. Când a împlinit 24 de ani a primit cadou de la tata 
un hotel în Cluj Napoca: Hotelul Meridian, preluat de seniorul Rus de la loan Morar, fostul șef al 
Romsilva, printr-o schemă complicata relatată de presă. Juniorul a mai deținut până în martie și o 
cafenea în Cluj, Arts Caffe, vândută în martie unui lanţ de cafenele. Pe Facebook postează fotografii de la 
piscina familiei şi din călătoriile dese la Monaco şi pe coasta amalfitană, împreună cu prietena sa, Denisa 
Pascu, fotomodel. 


Alexandru Vanghelie. A fost trimis de tatăl său să studieze la o univ. din Boston; taxa de școlarizare 
depăşeşte 50 000 de dolari pe an. Locuieşte într-un apartament a cărui chirie depăşeşte și ea aceeaşi 
sumă, însă juniorul primarului aflat în arest nu pare să aprecieze eforturile financiare făcute de tatăl său. 
Judecând după activitatea de pe Facebook, Vanghelie junior a făcut o pasiune ptr. culturism şi 
substanţele chimice folosite ptr. umflarea mușchilor. 


Ilinca Nichita — Fiica primarului Gheorghe Nichita, care a organizat ptr. ea, în toamna lui 2014, o nuntă 
fastuoasă la care au participat toţi șefii PSD, în frunte cu Victor Ponta. Ilinca Nichita este notar şi, după 
nuntă, presa din laşi a scris că primăria tatălui său i-a acordat autorizație de construcţie ptr. un birou 
notarial în centrul oraşului. 


Alexandra Dragnea. Fiica fostului vicepremier Liviu Dragnea a devenit celebră atunci când l-a lăsat pe 
iubitul său cântăreţ (Alex Maţaev) să filmeze un videoclip exact acasă la Liviu Dragnea, permițând 
publicului să vadă cum arată proprietatea uriaşă a familiei liderului PSD, numai suprafața construită a 


casei depășind 1300 de metri pătraţi. Alexandra a devenit o vedetă în tabloide, paparazzi permițând 
electoratului să vadă că la vârsta sa frageda are deja un automobil de lux. 


Mihnea şi Andrei Năstase. Fiul cel mic al fostului premier Adrian Năstase studiază economia la Londra, 
un oraş scump, se ştie. Fratele său, Andrei, a învăţat tot economie, dar în Italia, după care s-a întors în 
ţară ptr. a se ocupa de restaurantul Bonton din Herăstrău. Şi-a deschis în 2013 un club şi la Neptun. 


Agathe Blaga. Fiica lui Vasile Blaga este un nume la modă: în urmă cu 3 zile soțul său a fost arestat într- 
un dosar de evaziune fiscală cu un prejudiciu de 600 de mii de euro. Agathe Blaga avea stofă de vedetă 
de multă vreme, presa scriind în ultimii ani despre contractele pe care le-a primit firma soțului său de la 
stat 


Diana Videanu. Fata lui Adriean Videanu, o obişnuită a cafenelelor de fiţe de pe Dorobanţi şi a 
magazinelor scumpe, este pregătită de tatăl său pentru a prelua afacerea Titan Mar. A studiat şi ea tot la 
Londra da ceea ce a făcut-o remarcată de presă au fost ceasul Hublot de 15 000 de euro şi poşeta Hermes 
de 7000 de euro. 


Ana și Alexandru Geoană. Fiica cea mică a lui Mircea Geoană învață în America, la Universitatea 
Pennsylvania, unde taxele şi cazarea costă în jur de 50 000 de euro pe an. Şi fratele ei, Alexandru, 
studiază tot în America, la Stern Business School, unde costurile se ridică tot la nivelul celor pentru sora 
sa. Ana este însă deja celebră în România, datorită pictorialelor pentru diverse reviste. 


Un caz aparte. 


A ajuns, cu forceps-ul PSD, șeful Comitetului Olimpic Român. 

Alin Petrache. Fiul lui Adrian Ionel Petrache, celebrul om de afaceri din grupul Petrache-Bittner-Cocoş 
care a gravitat când în jurul lui Adrian Năstase, când al PDL.„ Am intrat în politică pentru că îmi doresc 
să schimb lucrurile în sportul românesc. N-am înţeles niciodată legătura pe care oamenii o fac între mine 
şi tatăl meu. Î iubesc, îl respect, dar eu sunt eu. Pregătirea mea e pe sport. Nu mai sunt de mult timp 


băiatul lui tata și nu ştiu dacă am fost vreodată. Absolut deloc nu mizez pe nume în politică”, spune 
Petrache. 


Alin Petrache, rugbyst de performanţă şi absolvent de master la Colegiul Naţional de Apărare, a lucrat 
numai în administraţia de stat, de la Comitetul Olimpic Român, la Federaţia de Rugby, până la ANST. 
Este însă un înstărit moștenitor. Numai ceasurile pe care le poartă valorează, potrivit propriei estimări 
din declaraţia de avere, 67.000 de euro. „Sunt un om normal. Am o casă, un apartament, o maşină 
personală și cam atât”, face Petrache o socoteală sumară când este întrebat. 

Declaraţia sa de avere aduce însă câteva completări: la 36 de ani, are 8 terenuri agricole sau forestiere, 
trei apartamente şi o casă în Bucureşti, toate moştenite sau primite prin donație. 

